open-index/open-wikipedia-markdown huggingface dataset:
Nuevos Medios

**Nuevos Medios** é unha discográfica española fundada en 1982 polo produtor musical Mario Pacheco. Durante os anos 80 e principios dos 90, o selo tivo un papel fundamental no desenvolvemento e difusión do Novo flamenco.

## Historia 
### Comezos 
A compañía fundouse en 1982 por Mario Pacheco, quen traballara anteriormente para o selo discográfico Edigsa. Ese mesmo ano publicaron o seu álbum debut, titulado *El eterna femenino* e producido por Yayo Aparicio. En 1983, Golpes Bajos publicou o seu álbum debut con Nuevos Medios, o EP homónimo que contiña as cancións “No mires a los ojos de la gente” e “Malos tiempos para la lírica”. A banda tivo un grande éxito de crítica e público, e en 1984 editaron o disco *A Santa Compaña*, que acabaría converténdose nun dos discos máis influentes da música pop española. Ese mesmo ano, o selo publica o álbum do dúo pop Vainica Doble, *Taquicardia*. Outros grupos pop que publicaron nestes primeiros anos con Nuevos Medios foron Paraíso, Kikí d'Akí e os vigueses Semen Up, que acadaron certo éxito con "Lo estas haciendo muy bien".

### Novo Flamenco 
Ademais dos éxitos pop, o obxectivo do matrimonio formado por Mario Pacheco e Cucha Salazar foi a publicación de flamenco. Pacheco xa traballara en 1979 na produción do disco de Camarón de la Isla, *La leyenda del tiempo* e deseñara algunhas portadas para Enrique Morente, con quen mantivo unha estreita amizade. unha homenaxe ao seu avó coñecido como Habichuela el Viejo e fundador da dinastía dos guitarristas. O álbum conta tamén coa colaboración dos seus sobriños Juan e Antonio Carmona así como o baixista Carles Benavent (procedente dos grupos de Paco de Lucía e Chick Corea). A través de Pepe Habichuela, a compañía fichou a Ketama, Martirio, que formara parte do grupo Jarcha e colaborara con Kiko Veneno e Raimundo Amador en Veneno, foi outra das incorporacións máis exitosas a mediados dos anos 80. Nomeado mellor álbum estranxeiro do ano pola revista musical británica New Musical Express, o álbum consagrou a Ketama e deuno a coñecer ao gran público, sobre todo grazas ao éxito da canción "Vente pa Madrid". 

En 1991 Ray Heredia deixou Ketama para comezar a súa carreira en solitario. Publicou o seu primeiro e único disco *Quien no corre vuela* en Novos Medios, do que se extraeu o sinxelo "Alegría de vivir". Heredia morreu poucos días despois do lanzamento do álbum, o 17 de xullo de 1991, debido a unha sobredose. Paralelamente, o grupo La Barbería del Sur presentou o seu álbum debut, *La Barbería del Sur* En 2012 publicouse como epitafio o triplo álbum recompilatorio titulado *Nuevos Medios 30 Aniversario 1982 - 2012*, que incluía os máis destacados da música publicada co selo por artistas como Vainica Doble, Kiko Veneno, Pata Negra, Ketama, La Barbería del Sur, Semen Up, Golpes Bajos, La Mode, Paraiso, Dogo y los Mercenarios, Martirio, Tomatito, Ray Heredia, Jose el Frances, Miguel Poveda, Chano Domínguez ou Carles Benavent.

En 2014 anunciouse a reapertura da compañía, dirixida por María Pacheco, filla dos fundadores do selo, coa publicación de tres novos discos. En 2020 estreouse o documental *Revelando a Mario*, producido por Movistar Plus.

## Notas
Bandeira das Orcadas

[miniatura|Fotografía da bandeira ondeando en [Stromness.]]
A **bandeira das Orcadas** foi adoptada oficialmente en 2007 como símbolo oficial das illas. O deseño foi o gañador dunha consulta pública en febreiro e marzo de 2007. Na consulta da bandeira, pediuse á xente das Orcadas que elixise o seu deseño preferido a partir dunha lista curta de 5 opcións, todo o cal fora aprobado pola Corte do Lord Lyon. O deseño elixido foi o de Duncan Tullock de Birsay, que obtivo o 53% dos 200 votos emitidos polo público.

As cores vermella e amarela son as dos escudos reais de Escocia e de Noruega, que empregan ambos os dous amarelo e vermello, cun león rampante. A bandeira simboliza a herdanza escocesa e norueguesa das illas. O azul provén da bandeira de Escocia e tamén representa o mar e o patrimonio marítimo das illas.

## Finalistas na competición 
Finalistas na competición de 2007:

2007 Orkney Flag Proposal - design 1.svg|Deseño 1
2007 Flag of Orkney.svg|Deseño 2 (gañador)
2007 Orkney Flag Proposal - design 3.svg|Deseño 3
2007 Orkney Flag Proposal - design 4.svg|Deseño 4
2007 Orkney Flag Proposal - design 5.svg|Deseño 5

## Antiga bandeira das Orcadas 
A antiga bandeira das Orcadas foi adoptada en 1995. En 2001, a bandeira das Orcadas, a bandeira tradicional de San Magnus, foi rexeitada polo Lord Lyon, a autoridade heráldica de Escocia, debido á semellanza con outras bandeiras nacionais;

Ficheiro:Former Flag of Orkney.svg|A antiga bandeira das Orcadas.

## Notas 
## Véxase tamén 
### Outros artigos 
* Estandarte Real de Escocia
* Bandeira de Noruega
* Bandeira das Shetland
Bandeira de Sicilia

A **bandeira de Sicilia** (en ; tamén coñecida como *Trinacria*)é un símbolo oficial de Sicilia. Componse dun tríscele (unha figura de tres pernas dispostas en simetría rotacional), e no seu centro unha Gorgona (representación da cabeza de Medusa) cun par de ás e tres espigas de trigo. Na bandeira orixinal, as espigas de trigo non existían e as cores estaban invertidas. A bandeira orixinal foi creada en 1282 durante a rebelión das Vésperas de Sicilia.

## Descrición 
A bandeira caracterízase pola presenza dun tríscele no seu medio formado pola cabeza alada dunha muller (Dea Iblea, deusa da fertilidade entre o antigo pobo siciliano), cabeza rematada cun nó de serpes e tres espigas de trigo, das que irradian tres pernas dobradas, representando a extrema fertilidade da terra de Sicilia. Dise que o símbolo do tríscele representa os tres cabos da illa de Sicilia, a saber: Pelorus (Peloro, Punta de Faro, Messina: Nordeste); Pachynus (Passero, Siracusa: Sur); e Lilybæum (Lilibeo, Cabo Boeo, Marsala: Oeste), que forman tres puntos dun triángulo a partir dos históricos tres vales da illa.

A bandeira está dividida en diagonal en rexións de cor vermella, a cor de Palermo, e amarela, a cor de Corleone. Estas son as dúas cidades que iniciaron a revolución das vésperas sicilianas. A bandeira foi usada durante a revolución medieval das Vésperas.

## Notas
Couto de Ximonde

miniatura|Centro de precintaxe e guiado no couto de Ximonde.
miniatura|O couto de Ximonde dende a ponte colgante. Ao fondo salto do río.
O **Couto de Ximonde** é un couto de pesca no río Ulla situado entre as parroquias de San Miguel de Sarandón (Vedra) e Paradela (A Estrada).

## Características
É un dos coutos salmoneiros máis importantes de Galicia e conta cun refuxio de pescadores e un centro de interpretación do río no seu interior; unha estación ictiolóxica de cría e reprodución así como diversos paneis informativos para os visitantes. Ten unha lonxitude 700 m e enmárcase augas abaixo da presa de Ximonde, de 110 metros de lonxitude, e o canal de Cubelas, xa na parroquia veciña de San Pedro de Sarandón. A estación levantouse sobre un antigo muíño e dende principios do século XXI traballase para repoboar o río de salmóns e outras especies como o mexilón de río.
Moi cerca do couto atópase unha ponte colgante con 55 metros de lonxitude, de uso peonil que une as dúas ribeiras e conecta desta maneira os concellos de Vedra e A Estrada, así como as provincias da Coruña e Pontevedra.

As especies que se poden capturar son o salmón, o reo e a troita. 

O couto estivo asociado historicamente ao Pazo de Ximonde, que pertenceu aos condes de Ximonde. 

Cada mes de maio acolle o concurso internacional de Pesca de Salmón incluído na festa do salmón da Estrada. Polo couto discorre a Ruta de San Xoán da Cova (PRG-36).

## Notas 
## Véxase tamén
### Ligazóns externas
Pléiade tráxica

A **Pléiade Tráxica** ou **Pléiade alexandrina** foi un grupo de sete autores do período helenístico que, na época de Ptolomeo II Filadelfo, cultivaron o xénero da traxedia en Alexandría.

Existen varias listas contraditorias sobre estes sete autores, os grandes poetas da época alexandrina, xeralmente atribuídas a Aristófanes de Bizancio e Aristarco de Samotracia. *Suídas* tamén dá unha lista.

Algúns nomes coinciden en todas as listas:
* Homero de Bizancio.
* Filisco de Corcira.
* Licofrón.
* Alexandre o etolo.
* Sositeo.
* Eántides.
Algúns outros nomes son variábeis nas listas:
* Teócrito de Siracusa.
* Dionisiades de Tarso.
* Nicandro de Claros.
* Apolonio de Rodas.
* Sosifanes  
## Notas
Padioleiro, padioleira

[miniatura|Padioleiros [Pobo británico|británicos na evacuación de Dunquerque da segunda guerra mundial.]]
Un **padioleiro** ou **padioleira** é unha persoa encargada de transportar a enfermos ou feridos utilizando unha padiola, xeralmente, con outra persoa no outro extremo. O seu labor é esencial en situacións de emerxencia, como accidentes graves, desastres naturais ou conflitos bélicos; onde se require trasladar ás vítimas de maneira rápida e segura cara a instalacións médicas ou zonas de menor perigo.

## Funcións e formación 
Os padioleiros desempeñan un papel crucial na atención inicial de pacientes que necesitan asistencia médica urxente. En contextos civís, o seu labor pode limitarse ao traslado dentro de hospitais ou ambulancias; con todo, en situacións de guerra, o seu rol adquire unha dimensión máis complexa. Os padioleiros militares, tamén coñecidos en contextos modernos como médicos de combate; reciben formación básica en primeiros auxilios e, nalgúns casos, adestramento avanzado para estabilizar aos feridos no campo de batalla para o seu posterior traslado.

Tamén son responsables de retirar aos falecidos do campo de batalla para a súa repatriación, tarefa que non só require coñecementos técnicos, senón tamén aptitudes físicas, xa que adoitan operar en zonas de alto risco.

A preparación dos padioleiros inclúe o manexo de técnicas de inmobilización e traslado seguro, coñecementos básicos en primeiros auxilios e coordinación en equipo para transportar feridos ou falecidos en condicións adversas.

## Dereito internacional 
Segundo o artigo 25 do Primeiro Convenio de Xenebra de 1949, os padioleiros son considerados persoal sanitario auxiliar, gozando de protección especial baixo o dereito internacional humanitario na procura, recollida, asistencia e transporte dos feridos ou enfermos. Esta categoría outórgalles protección fronte a ataques mentres desempeñan as súas funcións humanitarias ou en caso de ser capturados.

## Notas 
## Véxase tamén
### Outros artigos
*Médico, médica
Eántides

**Eántides** (,  ) foi un poeta e dramaturgo grego de Alexandría.

## Traxectoria 
Foi un dos poetas tráxicos do período helenístico alexandrino, considerado un dos sete que formaron a chamada pléiade tráxica. Viviu na época do rei Ptolomeo II Filadelfo (do-284 ao -246), é dicir, na primeira metade do século -III.

## Notas
Nakon ljeta

***Nakon ljeta*** é un filme bosníaco de 2024 dirixido por Danis Tanović e escrito por Anja Matković, Nikola Kuprešanin e Tanović. É unha coprodución internacional entre Bosnia e Hercegovina, Croacia, Romanía, Serbia e Eslovenia. Conta a historia dunha familia que loita pola herdanza nunha illa pequena.

Foi escollido como candidato de Bosnia e Hercegovina para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Anja Matković como Maja
* Uliks Fehmiu como Saša
* Goran Navojec como Ico
* Mario Knezović como Nediljko
* Marija Škaričić como avogado Matković
* Mirela Brekalo como viúva Stipetić
* Snježana Sinovčić-Šiškov como Jele
* Luka Juričić como Mate
* Boris Ler como Brzi
* Ivana Roščić como Katarina
* Jadranka Matković como Ane
* Almir Palata como Andrija

## Notas 
## Véxase tamén 
### Outros artigos 
* Filmes de Bosnia e Hercegovina propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Fanódico

**Fanódico**, en latín *Phanodicus*, en grego antigo , foi un historiador grego de data incerta que escribiu unha obra titulada , segundo Apolonio de Rodas e Dióxenes Laercio. 

## Traxectoria 
Atopouse en Sixeo unha estatua erixida na súa honra, cunha inscrición na base escrita en bustrofedón: Φανοδίκου εἰμὶ τοῦ Ἑρμοκράτους τοῦ Προκονησίου, *Phanodíku eimì tû Hermokrátus tû Prokonēsíu* (*son de Fanódico fillo de Ermocrates do Proconeso*), datada no século I, despois da época de Augusto e Tiberio, malia a forma arcaica na que está escrita esta dedicatoria. 
## Notas
Arviat

**Arviat** (pronunciación en inuktitut: [aʁviˈat], en silabario inuktitut: ᐊᕐᕕᐊᑦ; antigamente chamado **Eskimo Point** ata o 1 de xuño de 1989) é unha aldea predominantemente inuit situada na costa occidental da baía de Hudson, na rexión de Kivalliq en Nunavut, no Canadá. Arviat ("lugar da balea de Groenlandia") deriva da palabra inuktitut "arviq" que significa "balea de Groenlandia". Antigamente o seu nome era *Tikirajualaaq* ("un punto un pouco longo") e *Ittaliurvik* ("un lugar onde a xente fai tendas").

## Demografía 
## Notas 
## Véxase tamén
Proposición (lóxica)

En filosofía e lóxica, o termo **proposición** úsase para referirse a: 

* As entidades que levan valores de verdade. 
* Os obxectos das crenzas e outras actitudes propositivas. 

Unha proposición é unha cadea de signos expresada nunha determinada lingua. Nunha linguaxe natural, eses signos adoitan ser sons ou caracteres escritos, mentres que nun tipo de linguaxe formal poden ser signos arbitrarios. 

## Lóxica 
Na lóxica tradicional, a proposición e o xuízo distínguense, xa que o primeiro é o produto lóxico do acto polo que se afirma ou se nega algo, mentres que ese acto constitúe o xuízo. Para Aristóteles, a proposición é un discurso declarativo perfecto, que se expresa nun xuízo que significa o que é verdadeiro e o que é falso como un xuízo de termos. Por iso o xuízo é unha declaración categórica, é dicir, incondicionada porque representa adecuadamente a realidade.

Na lóxica formal, unha proposición lóxica identifícase cunha fórmula ben formada utilizando os símbolos do alfabeto que caracteriza a linguaxe formal que se utiliza. As regras de boa formación garanten que a proposición é interpretábel en termos de verdade ou nun modelo formal. As fórmulas mal formadas de feito non poden ter un valor de verdade xa que non hai garantías de que sexan interpretábeis e, polo tanto, poidan ter un valor de verdade.

## Notas 
## Véxase tamén 
### Outros artigos 
* Lóxica matemática.
DeepSeek

**DeepSeek** (en chinés simplificado: 深度求索; pinyin: Shēndù qiúsuǒ) é unha empresa chinesa de intelixencia artificial que desenvolve modelos de linguaxe estendido de código aberto. A empresa está financiada exclusivamente polo fondo de investimento chinés **High-Flyer**. Tanto DeepSeek como High-Flyer teñen a súa sede en Hangzhou.

En xaneiro de 2025, a compañía gañou a atención internacional co lanzamento do seu último modelo, **DeepSeek R1**, un competidor de sistemas de chatbot como ChatGPT de OpenAI.

## Historia 
En abril de 2023, High-Flyer, un fondo con sede en Hangzhou que utiliza un modelo de intelixencia artificial para transaccións financeiras (*negociación de alta frecuencia*), anunciou a través do seu fundador Liang Wenfeng que lanzaría unha empresa independente especializada en intelixencia artificial chamada DeepSeek, co fin de desenvolver e comercializar intelixencia artificial xerativa utilizando un modelo de linguaxe desenvolvido pola firma.

En novembro de 2023, DeepSeek lanzou o seu primeiro modelo, chamado **DeepSeek Coder**, especializado na xeración e comprensión de códigos fonte.

O 29 de novembro do mesmo ano, DeepSeek anunciou o lanzamento do seu primeiro bot conversacional mediante un modelo de linguaxe de grande escala chamado **DeepSeek LLM**, que constaba dun total de 67.000 millóns de parámetros, gratuíto e de código aberto.

O 7 de maio de 2024, DeepSeek lanzou **DeepSeek V2**, que nesta ocasión contiña un total de 236.000 millóns de parámetros e podía activar até 21.000 millóns de parámetros por cada *token* utilizado. Ao mes seguinte, lanzouse a segunda versión de DeepSeek Coder chamada DeepSeek Coder V26. 

En decembro de 2024, DeepSeek lanzou **DeepSeek V3**, que substituíu a versión anterior e pretendía ser unha alternativa a outros modelos de idiomas dispoñibles en liña.  

O 20 de xaneiro de 2025, a compañía anunciou o lanzamento do seu primeiro modelo de razoamento chamado Deepseek R1, utilizando unha cadea de razoamento mediante o desenvolvemento de pasos lóxicos sucesivos para as consultas.

## Notas 
## Véxase tamén 
### Outros artigos 
* ChatGPT
* Intelixencia artificial
Venancio das Pitas

**Venancio Rodríguez Veloso**, coñecido como **Venancio das Pitas**, nado en Vilavidal (Santo André de Penosiños, Ramirás) en 1849, foi un bandido galego de finais do século XIX.

## Traxectoria 
Veciño do Viso. Cando tiña vinte anos foi condenado por un roubo de galiñas. Volveu ser detido posteriormente por outros roubos. Cando ía ser trasladado a Zaragoza, fuxiu en Entrepeñas (Zamora). Fixo un asalto en Refoxos (Gomesende) no que resultou morto un veciño. En 1877 atracou a reitoría de Santomé, iniciando unha serie de asaltos a reitorías de toda a comarca. Fuxiu a Portugal, refuxiándose na casa do Vizconde da Torre en Guimarães, que lle outorgou carta de refuxiado político carlista. En 1886 doi detido en Portugal. Preso en Braga, foi trasladado a Ourense en agosto, cunha estadía no cárcere de Celanova, onde enganou o director do penal prometéndolle o repartimento dun botín do cura de Mourillós se o deixaba saír para ilo roubar. Así logrou fuxir e o funcionario foi encarcerado. Ingresou na Prisión Provincial de Ourense en novembro de 1886. Xulgado, foi absolto en 1888 e volveu a Portugal, supoñéndose que finalmente marchou a América. Reapareceu o 13 de decembro de 1907 nunha pousada da Frieira.
## Notas 
## Véxase tamén 
### Bibliografía 
* 
### Ligazóns externas 
* Coñecen vostedes a Venancio d’as Pitas?
* Venancio das Pitas, artigo de Xosé Luís Méndez Ferrín.
Unai Elgezabal

**Unai Elgezabal Udondo**, nado en Urduliz o 25 de abril de 1993, é un futbolista vasco que xoga de defensa central e centrocampista defensivo no Levante, da Segunda División.

## Traxectoria 
Formouse como futbolista nas canteiras do Danok Bat e do Athletic de Bilbao. En xullo de 2014 fichou polo Durango e a continuación pasou polas filas do Barakaldo CF, da Segunda División B.

En xuño de 2016 fichou polo Eibar, da Primeira División, sendo cedido ao Alcorcón, da Segunda División. O 6 de xullo de 2019 rescindiu o seu contrato co Eibar e asinou un contrato de dous anos co Alcorcón.

Entre 2020 e 2024 xogou no Burgos, co que conseguiu un ascenso a Segunda, antes de fichar en 2024 polo Levante.

## Notas
Carlos Álvarez Rivera

**Carlos Álvarez Rivera**, nado en Sanlúcar la Mayor o 6 de agosto de 2003, é un futbolista español que xoga como centrocampista ofensivo no Levante, da Segunda División.

## Traxectoria 
Formouse como futbolista nas canteiras do CD Diez de Sanlúcar e do Sevilla. Debutou co Sevilla Atlético na Segunda División B en 2019, substituíndo a Diego García nun empate sen goles ante o Yeclano Deportivo.

O 21 de decembro debutou co primeiro equipo na Copa do Rei ante o Juventud de Torremolinos, marcando un dos tres goles do seu equipo. O 8 de xaneiro de 2023 xogou o seu primeiro encontro na Primeira División, substituíndo a Óliver Torres nunha vitoria por 2-1 ante o Getafe.

O 12 de agosto de 2023 asinou un contrato de catro anos co Levante, da Segunda División.

## Notas
Adrián de la Fuente

**Adrián de la Fuente Barquilla**, tamén coñecido como **Dela**, nado no Escorial o 26 de febreiro de 1999, é un futbolista español que xoga como defensa central no Levante, da Segunda División.

## Traxectoria 
Formouse como futbolista nas canteiras do CU Collado Villalba e do Real Madrid. O 10 de xaneiro de 2018, sendo aínda xuvenil, asinou un contrato profesional co club branco ata 2022.

Para a tempada 2018/19 ascendeu ao Real Madrid Castilla , da Segunda División B. Titular habitual no equipo de Santiago Solari  perdeu o seu lugar no once inicial tras o nomeamento de Raúl como adestrador.

En setembro de 2020 fichou polo Vilarreal B, da mesma categoría. O 30 de novembro do ano seguinte debutou co primeiro equipo do Villarreal na Copa do Rei, marcando un gol no 8-0 ante o Victoria coruñés no estadio de Riazor.

O 29 de xuño de 2023 asinou un contrato de tres anos co Levante, da Segunda División.

## Notas
Río Pereiro

O **río Pereiro** é un afluente do río Ulla que discorre polos concellos de Vedra e Teo na provincia da Coruña. Fórmase na unión do río Saramo e o Rego do Foxo, na parroquia de Vedra e desemboca no Ulla en Agromaior, xa no concello de Teo. O Saramo nace en Santiago de Compostela, pasa por Boqueixón e en Vedra únese co Pereiro. Conta cunhas fervenzas en Lestedo chamadas Cascada ou Fervenzas do Muíño da Serra que salvan unha altura de oito metros que caen cunha peculiar forma en "x" e outras máis pequenas na parroquia de Vedra por onde discorre parte da Ruta do Pereiro. Moi preto atópanse os restos dun antigo muíño de auga. Algunhas fontes confunden ou nomean o río Saramo como Pereiro e viceversa.

## Notas 
## Véxase tamén
### Ligazóns externas
Herodoro

**Herodoro** foi o nome de varias persoas da Antigüidade.
* **Herodoro de Heraclea**, mitógrafo grego do século -V.
* **Herodoro de Mégara**, atleta grego.
* **Herodoro de Macedonia**, cortesán macedonio.
* **Herodoro (escritor)**, nome dun ou varios escritores gregos de época descoñecida
Sociedade Europea de Matemáticas

A **Sociedade Europea de Matemáticas** (en ; EMS) é unha organización europea dedicada ao desenvolvemento das matemáticas en Europa. Os seus membros son matemáticos de diversas sociedades europeas, institucións académicas e matemáticos individuais. 

## Premios 
O Congreso Europeo de Matemáticas ten lugar cada catro anos baixo os auspicios da sociedade, no que se conceden dez premios en "recoñecemento das contribucións destacadas en matemáticas de mozos investigadores de menos de 35 anos".

Vincent Lafforgue gañou o premio aos 26 anos, e é o gañador máis novo ata o momento (2025).
## Notas 
## Véxase tamén 
### Outros artigos 
*American Mathematical Society
### Ligazóns externas 
*The European Mathematical Society Homepage 
*The European Mathematical Society Publishing House
*Mathematics in Europe portal by the RPA committee of the EMS 
*History of the EMS
Herodoro de Heraclea

**Herodoro de Heraclea** (en grego Ἡρόδωρος ὁ Ποντικός ou Ἡρακλεώτης, en latín *Herodorus*) foi un mitógrafo grego que viviu na época de Hecateo de Mileto e Ferécides de Siros, arredor do -400 Tivo un fillo chamado Brisón, que foi sofista.

## Traxectoria 
Escribiu unha obra sobre a mitoloxía e o culto de Heracles con moita información xeográfica e histórica e de notábel extensión, dado que, polo menos, contaba con 17 libros. Entre as referencias que se conservan está a dos macróns, un pobo do Ponto. De autoría de Herodoro tamén se citan Οἰδιποῦς (Edipo), Πελοπεία (Pelopea) e Ὀλυμπία (Olimpia), pero poderían ser parte da obra sobre Heracles.

Por outra banda, hai diversas noticias sobre outros personaxes chamados Herodoro que os estudosos consideraron a posibilidade de que fosen o mesmo personaxe. Así, os escolios da *Argonáutica* de Apolonio de Rodas mencionan con frecuencia a obra dun Herodoro que podería ser a mesma persoa. Por outra banda, Eustacio de Tesalónica cita en varias ocasións a un Herodoro como autor dalgunhas noticias sobre Homero. Finalmente, Focio cita un informe de Olimpiodoro de Tebas sobre un Herodoro que escribiu sobre Orfeo e Museo. Smith considera (1849-1867) que a partir dos escolios sobre a *Argonáutica* de Apolonio de Rodas queda claro que Herodoro de Heraclea foi o autor doutra obra tamén chamada Argonáuticas, que sería unha obra sobre a cidade de Heraclea e que estaría escrita en verso; di tamén que é un personaxe diferente do Herodoro que escribiu sobre Orfeo e Museo, e que este segundo autor podería ser o mesmo que cita Eustacio, e que, neste caso, viviu no século I porque Eustacio o cita xunto con Apión, que é desta época. Gudeman, pola súa banda, descarta (1912) que as Argonáuticas fosen escritas en verso, pero recoñece que é moi difícil distinguir se é a mesma persoa ou non e evita tomar posición. Graf, pola súa banda, considera (2006) que todas as noticias fan referencia a unha mesma persoa, e que toda a súa obra tería constado de monografías en prosa sobre temas mitolóxicos

## Notas
Tradutores na portada

«**Translators On The Cover**» (ou «**#TranslatorsOnTheCover**»; traducible como *Tradutores na portada*) é unha campaña impulsada pola Sociedade de Autores do Reino Unido, que avoga polo recoñecemento dos tradutores mediante a inclusión dos seus nomes nas portadas dos libros, xunto ao nome do autor da obra orixinal. A iniciativa busca visibilizar o papel que desempeñan os tradutores á hora de facer que a literatura sexa accesible a un público máis amplo, superando as barreiras lingüísticas e culturais.

## Orixe 
A campaña xurdiu como parte de esforzos máis amplos para mellorar o recoñecemento e as condicións laborais dos tradutores na industria editorial. A iniciativa foi lanzada pola Sociedade de Autores (SoA), unha organización profesional que representa a escritores, ilustradores e tradutores no Reino Unido. O seu apoio xorde da tendencia histórica a marxinar aos tradutores no proceso editorial, e as súas contribucións adoitan recoñecerse só en seccións menos visibles dos libros, como a páxina de dereitos de autor ou os agradecementos. A campaña foi creada para abordar este descoido e fomentar unha maior valoración do traballo dos tradutores, quen desempeña un papel esencial á hora de levar a literatura global a novos públicos.

Unha das súas promotoras máis destacadas é Jennifer Croft, unha recoñecida tradutora e escritora estadounidense. Croft foi unha firme defensora dos dereitos dos tradutores, chamando a atención sobre as súas contribucións ás obras literarias, que a miúdo se pasan por alto. En 2021, publicou un artigo de opinión en *The Guardian*, no que defendía a inclusión dos nomes dos tradutores nas portadas dos libros. O seu defensa gañou forza, en particular despois de que compartise o Premio Man Booker Internacional 2018 coa autora polaca Olga Tokarczuk pola novela *Flights*, que ela traduciu. En 2021, coincidindo co Día Internacional da Tradución, xunto ao escritor e ilustrador inglés Mark Haddon, e en colaboración coa Sociedade de Autores do Reino Unido; Croft iniciou a campaña *#TranslatorsOnTheCover* a maneira de *hashtag* viral nas redes sociais, á cal adheriron autores como Neil Gaiman, Philip Pullman, Bernardine Evaristo, entre outros.

## Notas
Preto (apelido)

**Preto** é un apelido galego e portugués. En orixe facía referencia ás características físicas dos seus portadores, neste caso á cor do cabelo ou da pel.

En xaneiro de 2023 existían 11 persoas en Galicia co apelido Preto, ben sexa como primeiro ou segundo apelido. A forma castelanizada *Prieto* é o apelido de 13.349 persoas.

## Etimoloxía 
A súa orixe é o latín vulgar  (participio de apertar), co significado de escuro, negro.

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Johann Bernoulli

**Johann Bernoulli** ((tamén coñecido como **Jean** en francés ou **John** en inglés), nado en Basilea o 27 de xullo de 1667 en Basilea, finado o 1 de xaneiro de 1748, foi un matemático suízo.

## Traxectoria 
esquerda|miniatura|164x164px| Ilustración en *De motu corporum gravium...* ( *Acta eruditorum*, 1713)
Inicialmente estudou medicina. O seu irmán Jakob Bernoulli ensinoulle matemáticas. O feito de que ás veces o seu nome apareza numerado débese á existencia dun Johann II Bernoulli, nacido máis tarde na familia.

Co seu irmán Jakob, desenvolveu un traballo que precedeu en moito ao cálculo de Gottfried Leibniz. Foi acusado de ter roubado ideas ao seu irmán Jakob e de expulsar da casa o seu fillo Daniel Bernoulli por gañar un premio da Academia Francesa de Ciencias, polo que el mesmo estaba a competir. Fixo investigacións fundamentais sobre cálculo variacional.

O seu primeiro emprego académico foi en Groningen en 1695 como profesor de matemáticas. Despois da morte de Jakob en 1705, ocupou o seu lugar en Basilea.

## Notas 
## Véxase tamén 
### Outros artigos 
* Familia Bernoulli.
No Title as of 13 February 2024 28,340 Dead

***No Title as of 13 February 2024 28,340 Dead*** (estilizado con todo en maiúsculas e entre comiñas) é o oitavo álbum de estudio da banda canadense de post-rock Godspeed You! Black Emperor, publicado o 4 de outubro de 2024 a través do selo Constellation Records. Segue ao seu lanzamento de 2021 ''G_d's Pee at State's End!* e foi precedido polo sinxelo "Grey Rubble - Green Shoots", editado o día do anuncio do disco o 27 de agosto de 2024.

O título fai referencia ao número de palestinos mortos por ataques de Israel entre o 7 de outubro de 2023 e o 13 de febreiro de 2024 durante a guerra de Gaza, segundo os datos do Ministerio de Sanidade de Gaza. Nun comunicado anunciando o álbum, a banda proclamou: "*No Title''= Que xestos tenen sentido mentres pequeños corpos caen? Que contexto? Que melodía rota? E despois un reconto e unha data para marcar un punto na liña, o proceso negativo, a morea crecente".

## Listaxe de cancións 
## Notas
Fórmula explícita

Unha **fórmula explícita** pode ser sinónimo de **forma pechada** e nos usos concretos pode referirse a:

* Forma pechada, unha expresión matemática en termos dun número finito de funcións coñecidas.
* Expresión analítica, unha expresión matemática en termos dun número finito ou infinito de funcións coñecidas.
* Expresión alxébrica, unha expresión matemática en termos dun número finito de operacións alxébricas (suma, resta, multiplicación, división e exponenciación por un expoñente racional).
* Fórmulas explícitas para funcións L, relacións entre sumas sobre os ceros complexos dunha función L e sumas sobre potencias de primos.
Mosteiro de San Xoán da Cova

miniatura|Ilustración do paso por San Xoán da Cova no ano 1838, lugar onde se levantaría o mosteiro.
O **mosteiro de San Xoán da Cova** foi un mosteiro situado na parroquia da Ponte Ulla (concello de Vedra) aos pés do río Ulla, e moi preto da actual ponte de Gundián. 

## Historia 
Foi levantado na honra de Xoán Bautista entre o último terzo do século IX ou comezos do X. Non se coñece o lugar exacto pero crese que foi construído parcialmente nunha cova. Segundo algunhas fontes o mosteiro tivo que ser restaurado tras as invasións viquingas entre os anos 968 e 970. Un forte temporal acontecido no ano 1574 destruíu o mosteiro ademais de danar seriamente as pontes de Ponte Ulla e Sarandón.

Ata o século XIX aínda eran visibles os seus restos, pero a mediados do século XX e coa construción da ponte do Gundián estes restos quedaron sepultados por capas de terra, pedras ou botados ao río.

Unha lenda di que unha gran cova conectaba o mosteiro co Pico Sacro, situado varios quilómetros arriba.
Do mosteiro consérvase un tombo que tiña función notarial no que se deixaban rexistrados procedementos administrativos.

O lugar foi obxecto de estudo no ano 2025 dentro do programa *Iohanes in Eremo* financiado pola Deputación da Coruña e levado a cabo pola empresa Cado Arqueoloxía co apoio do concello de Vedra e as asociacións Raiceiros e Terras de Compostela. Durante as primeiras investigacións atopáronse máis de trescentos restos de orixe medieval, estruturas e materiais cerámicos, muros somerxidos nas augas do Ulla que poderían ser do mosteiro e incluso unha cova con material prehistórico.

## Notas
Cuba (apelido)

**Cuba** é un apelido galego. En orixe facía referencia ao lugar de residencia ou procedencia da persoa, coincidentes cos topónimos Cuba ou Cubas.

En xaneiro de 2023 existían 372 persoas en Galicia co apelido Cuba, ben sexa como primeiro ou segundo apelido. O concello con maior concentración de persoas con este apelido é Vilalba.

## Etimoloxía 
A súa orixe é o latín  co significado de “barril”. O apelido ten a súa orixe nun alcume aplicado a individuos que tiñan gusto pola bebida. Documéntase no século XIII: “Pedro Pelagii Cuba”.

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Cuba (homónimos)

O termo **Cuba** pode referirse a:

Como topónimo, pode referirse a:

;En Galiza
***A Cuba**, lugar da parroquia de Argomoso, no concello de Mondoñedo.

;Fóra de Galiza

;En Aragón
***La Cuba**, concello da provincia de Teruel.

;En Cuba
***Cuba**, país situado no arquipélago e illa do mesmo nome, localizada no norte do mar Caribe.

;Nos Estados Unidos de América
***Cuba**, vila do estado de Alabama;
***Cuba**, cidade do estado de Illinois;
***Cuba**, cidade do estado de Kansas;
***Cuba**, cidade do estado de Missouri;
***Cuba**, vila do estado de Nova York;
***Cuba**, vila do estado de Novo México;
***Cuba City**, cidade do estado de Wisconsin.

;En Portugal
***Cuba**, vila e concello de Portugal;
****Cuba**, freguesía de dito concello.

Amais, **Cuba**, apelido galego que fai referencia ao lugar de residencia ou procedencia da persoa.

## Véxase tamén
### Outros artigos
Encyclopedia of Mathematics

A ***Encyclopedia of Mathematics*** (tamén ***EOM*** e anteriormente ***Encyclopaedia of Mathematics***) é unha gran obra de referencia en matemáticas.

## Visión xeral 
A versión de 2002 contén máis de 8&nbsp;000 entradas que abranguen a maioría das áreas de matemáticas a nivel de posgrao, e a presentación é de natureza técnica. A enciclopedia está editada por Michiel Hazewinkel e foi publicada por Kluwer Academic Publishers ata 2003, cando Kluwer pasou a formar parte de Springer. 

A enciclopedia foi traducida da *Matematicheskaya entsiklopediya* soviética (1977) editada orixinalmente por Ivan Matveevich Vinogradov e ampliada con comentarios e tres suplementos engadindo varios miles de artigos.

Ata o 29 de novembro de 2011, unha versión estática da enciclopedia podía ser consultada en liña gratuitamente. 

## Wiki da *Encyclopedia of Mathematics* 
Desde 2011 está dispoñíbel unha nova versión dinámica da enciclopedia como wiki pública en liña. Esta nova wiki é unha colaboración entre Springer e a Sociedade Europea de Matemáticas. Esta nova versión da enciclopedia inclúe todos os contidos da anterior versión en liña, mais agora todas as entradas poden actualizarse publicamente para incluír os máis novos avances en matemáticas. Os membros dun consello editorial seleccionado pola Sociedade Europea de Matemáticas supervisará a precisión do contido de todas as entradas.

## Notas 
## Véxase tamén 
### Outros artigos 
* On-Line Encyclopedia of Integer Sequences
### Ligazóns externas 
* sitio oficial
Almanaque de Ferrol

***Almanaque de Ferrol*** foi un anuario en lingua castelá, publicado en Ferrol desde 1905, aproximadamente durante 10 anos.

## Historia e características 
Foi fundado por Leandro de Saralegui Medina. Colaboraron nel Santiago de la Iglesia Santos, Rodrigo Sanz, Aurelio Ribalta e Andrés Martínez Salazar.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia da Coruña
Pereira (apelido)

miniatura|Escudo de armas asociado co apelido Pereira.
**Pereira** é un apelido galego e portugués, común en Portugal, Galiza, o Brasil e outras rexións do antigo Imperio Portugués, así como descendentes de galegos en América Latina. É un dos apelidos máis comúns en América do Sur e Europa. Comezou como topónimo nobre cristián da Idade Media, tomado da propiedade feudal de Pereira, Portugal. As variantes deste apelido atópanse máis habitualmente noutros países como Galicia, coa grafía anómala de *Pereyra*, Trinidad e Tobago, India (concretamente entre Goa e Kerala ao longo da costa de Konkan), Paquistán e Sri Lanka. En Francia, a variante é *Pereire*. Moitos inmigrantes portugueses aos Estados Unidos, especialmente Massachusetts, optaron por americanizar o seu apelido en Perry.

En xaneiro de 2023 existían 24.408 persoas en Galicia co apelido Pereira, ben sexa como primeiro ou segundo apelido.

## Etimoloxía 
A súa orixe é o latín  ou , referido á árbore da pereira.

## Personalidades co apelido Pereira 
*Aureliano Pereira, político, xornalista e escritor galego (1855 - 1906);
*María Antonia Pereira do Campo, mística galega (1700 - 1760);
*Dionisio Pereira, historiador galego (n; 1953);
*Lois Xosé Pereira, escritor galego (1965);
*Mario Pereira, escritor galego (1961);
*Jonathan Pereira, futbolista galego (1987);
*Nuno Álvares Pereira, militar portugués (1360 - 1431);
*Carmen Pereira, política de Guinea-Bissau (n; 1937);
*Hal Pereira, director de arte estadounidense (1905 – 1983).

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Sergio Lozano Lluch

**Sergio Lozano Lluch**, nado en Alzira o 24 de marzo de 1999, é un futbolista español que xoga como centrocampista no Levante, da Segunda División.

## Traxectoria 
Formado como futbolista na canteira do Vilarreal, debutou co Villarreal B o 11 de febreiro de 2017, nun derbi ante o Valencia Mestalla. 

O 7 de decembro de 2017 xogou por primeira vez co primeiro equipo do Villarreal, substituíndo ao tamén debutante Manu Morlanes nunha derrota por 1-0 ante o Maccabi Tel Aviv na UEFA Europa League. Para a tempada 2020/21 saíu cedido ao FC Cartagena, que viña de ascender á Segunda División. 

Na tempada 2021/22 conseguiu o ascenso a Segunda co filial do Villarreal, contribuíndo con nove goles en 34 partidos. O 6 de xullo de 2023 asinou un contrato de tres anos co Levante, tamén de Segunda. 

## Notas
Número superreal

En álxebra abstracta, os **números superreais** son un tipo de extensións dos números reais, introducidas por H. Garth Dales e W. Hugh Woodin como unha xeneralización dos números hiperreais e de interese principalmente na análise non estándar, a teoría de modelos e o estudo das álxebras de Banach. O corpo dos superreais é en si un subcampo dos números surreais.

## Definición formal 
Supoñamos que *X* é un espazo de Tychonoff e C(*X*) é a álxebra de funcións continuas con valores reais en *X*. Supoña que *P* é un ideal primo en C(*X*). Entón, a álxebra cociente *A* = C(*X*)/*P* é por definición un dominio de integridade que é unha álxebra real e que se pode ver que é totalmente ordenada. O corpo das fraccións *F* de *A* é un **corpo superreal** se *F* contén estritamente os números reais \R, de modo que *F* non é isomorfo de orde con \R.

Se o ideal primo *P* é un ideal máximal, entón *F* é un corpo de números hiperreais.

## Notas 
## Véxase tamén 
### Bibliografía 
* 

### Outros artigos 
* Número hiperreal.

### Ligazóns externas 
*  More than the real numbers: hyperreals, superreals, surreals ...?surreals(stackexchange).
Oleksandr Bykovets

**Oleksandr Kostiantynovych Bykovets** (en ), nado o 29 de decembro de 1924 en Velyka Bahachka (RSS de Ucraína) e finado o 14 de marzo de 2013 en Detroit (Estados Unidos de América), foi un eclesiástico ortodoxo ucraíno, que foi parte da xerarquía de diversas igrexas ortodoxas non canónicas.
## Traxectoria 
Oleksandr Bykovets naceu o 29 de decembro de 1924 na vila de Velyka Bahachka, entón parte da RSS de Ucraína. O seu pai, **Kostiantyn Bykovets**, era sacerdote. Segundo Aliaksandr Valierievič Sliesaraŭ era sacerdote da Igrexa ortodoxa rusa, e posteriormente pasara á Igrexa ortodoxa autocéfala ucraína;

Estudou na escola de música de Donetsk até 1941, posteriormente fixo cursos pastorais en Poltava; despois da segunda guerra mundial estivo en Alemaña, e estudou no conservatorio de Wiesbaden.

O 11 de maio de 2008 consagrou como bispo a Sviataslaŭ Lohin para a Igrexa ortodoxa autocéfala belarusa.

En xaneiro de 2010 foi expulsado da Igrexa ortodoxa ucraína do patriarcado de Kíiv.

## Notas
República de Pisa

A **República de Pisa** (italiano: *Repubblica di Pisa* ) foi un estado independente existente dende o século XI ata o XV centrado na cidade toscana de Pisa. Converteuse nunha potencia económica, un centro comercial cuxos comerciantes dominaron o comercio mediterráneo e italiano durante un século, antes de ser superado e substituído pola República de Xénova.

A participación da república nas cruzadas asegurou valiosas posicións comerciais para os comerciantes pisanos, o que provocou un aumento da riqueza e do poder. Pisa foi un rival histórico de Xénova no mar e de Florencia e Lucca en terra.

O poder de Pisa como poderosa nación marítima comezou a crecer e alcanzou o seu cúspide no século XI cando adquiriu fama tradicional como unha das principais repúblicas marítimas de Italia.

## Notas
Ducado de Ferrara

O **Ducado de Ferrara** (latín: *Ducatus Ferrariensis* ; italiano: *Ducato di Ferrara* ; emiliano: *Ducà ad Frara* ) foi un estado no que hoxe é o norte de Italia, consistía nuns 1 100 km2 ao sur do río Po, estendéndose ata o val do río Reno, incluíndo a cidade de Ferrara. O territorio que formaba parte do ducado foi gobernado pola Casa de Este dende 1146 ata 1597.

Borso de Este, xa duque de Módena e Reggio, e señor de Ferrara, foi elevado a duque de Ferrara polo papa Paulo II. Borso e os seus sucesores gobernaron Ferrara como un estado case soberano ata 1597, cando pasou baixo o dominio papal directo.

## Notas
Ducado de Pomerania

O **Ducado de Pomerania** (en ; en ; en ) foi un ducado de Pomerania na costa sur do mar Báltico, gobernado por duques da Casa de Pomerania (*Grifóns*). Existiu na Idade Media entre os anos 1121 - 1160, 1264 - 1295, 1478 - 1531 e 1625 - 1637.

O ducado orixinouse do reino de Wartislaw I, un duque eslavo de Pomerania, e foi estendido polas Terras de Schlawe e Stolp en 1317, o Principado de Rügen en 1325 e a Terra de Lauenburgo e Bütow en 1455. Durante a Alta Idade Media, comprendía tamén as áreas do norte de Neumark e Uckermark, así como Circipania e Mecklemburgo-Strelitz.

O Ducado de Pomerania foi establecido como estado vasalo de Polonia en 1121, que permaneceu ata a fragmentación de Polonia despois da morte do gobernante polaco Boleslao III en 1138. Despois os duques de Pomerania foron independentes, para máis tarde ser vasalos do Ducado de Saxonia de 1164 a 1181, do Sacro Imperio Romano Xermánico de 1181 a 1185, de Dinamarca de 1185 a 1227 e, finalmente, a partir de 1227, permanecendo no Sacro Imperio Romano Xermánico (incluíndo períodos de vasalaxe aos margraves de Brandeburgo).

Na maioría das veces, o ducado estaba gobernado por varios duques Grifón en común, o que resultou en varias particións internas. Despois de que o último duque Grifón morrera durante a Guerra dos Trinta Anos en 1637, o ducado foi dividido entre Brandeburgo-Prusia e Suecia. Os reis de Suecia e os margraves de Brandeburgo, máis tarde reis de Prusia, convertéronse en membros como duques de Pomerania na lista de participantes do Reichstag.
Colisión aérea no río Potomac

O 29 de xaneiro de 2025 un avión de pasaxeiros Bombardier CRJ701ER operando o **voo 5342 de PSA Airlines** (comercializado como **voo 5342 de American Eagle** en nome de American Airlines) chocou cun helicóptero Sikorsky UH-60 Black Hawk do Exército dos Estados Unidos cando estaba na aproximación final ao aeroporto nacional Ronald Reagan de Washington no condado de Arlington, Virxinia. Os dous aparellos caeron ao río Potomac tras a colisión no aire, matando aos 67 ocupantes dos dous aparellos.

É o primeiro accidente con vítimas mortais de American Airlines dende o voo 587 o 12 de novembro de 2001; o primeiro con mortos dun avión de pasaxeiros con rexistro civil estadounidense dende o voo 3407 Colgan Air o 12 de febreiro de 2009; o primeiro accidente fatal dunha aeronave de pasaxeiros nos Estados Unidos dende o voo 214 de Asiana Airlines o 6 de xullo de 2013; e o primeiro grande accidente dun avión civil en 2025.

## Avións 
miniatura|253x253px|O CRJ accidentado en 2022
O avión que operaba o voo 5342 de PSA Airlines era un Bombardier CRJ-701ER, un reactor rexional usado habitualmente para voos de curto a medio alcance. O aparello fora fabricado en setembro de 2004 e estaba rexistrado como N709PS. O avión fora transferido a American Eagle en decembro de 2013 tras a fusión de US Airways e American Airlines. O voo, operado por PSA Airlines, saíu de Wichita, Kansas, e estaba de camiño ao aeroporto nacional Ronald Reagan de Washington (DCA).
miniatura|251x251px|O helicóptero accidentado fotografado en 2018
O helicóptero, un Sikorsky UH-60 Black Hawk con rexistro 00-26860, estaba operado polo Exército dos Estados Unidos baixo o indicativo PAT25, indicando un voo de Transporte Aéreo Prioritario usado normalmente para executivos ou altos cargos dos Estados Unidos. Porén, no momento do accidente non había altos cargos a bordo.

## Pasaxeiros e tripulacións 
O avión de pasaxeiros levaba 60 pasaxeiros e 4 tripulantes, e o helicóptero tiña unha tripulación de 3 militares.

O capitán do CRJ, Jonathan Campos, traballara seis anos na aeroliña, e o primeiro oficial, Samuel Lilley, dous anos. 

No helicóptero voaban tres membros do Exército:

* A capitá Rebecca Lobach, de 28 e procedente de Durham, Carolina do Norte, pilotaba o aparello e estaba realizando o seu voo nocturno de avaliación anual. No momento do accidente tiña máis de 450 horas de voo.

* Un avaliador para a piloto, o suboficial xefe de grao 2 Andrew Eaves, de 39 anos e procedente de Great Mills, Maryland, que era o piloto supervisor.
* O xefe da tripulación, o sarxento de persoal Ryan O'Hara, de 29 anos e procedente de Lilburn, Xeorxia.

## Notas
Master and Everyone

***Master and Everyone*** é un álbum de estudio do músico estadounidense Will Oldham, o terceiro co nome de Bonnie "Prince" Billy, publicado o 23 de xaneiro de 2003 a través do selo Drag City.

## Recepción 
En Metacritic, que asigna unha puntuación media ponderada de 100 ás recensións dos principais críticos, o álbum recibiu unha puntuación media de 83, baseada en 11 críticas, o que indica "aclamación universal".

*NME* elexiuno como o 37 mellor álbum do ano 2003.

## Listaxe de cancións 
## Notas
República de Ragusa

A **República de Ragusa** ​​foi unha república marítima aristocrática centrada na cidade de Dubrovnik ( *Ragusa* en italiano e latín; *Raguxa* en veneciano) no sur de Dalmacia (hoxe na parte máis meridional de Croacia) que levou ese nome dende 1358 ata 1808. Alcanzou o seu pico comercial nos séculos XV e XVI, pasando de ser suzeráneo de Venecia a selo do Imperio Otomán, antes de ser conquistado polo Primeiro Imperio Francés de Napoleón e formalmente anexionada polo Reino Napoleónico de Italia en 1808. Tiña unha poboación dunhas 30 000 persoas, das cales 5 000 vivían dentro das murallas da cidade. O seu lema era " *Non bene pro toto libertas venditur auro* ", unha frase latina que se pode traducir como "A liberdade non se vende nin por todo o ouro".

## Notas
Sings Greatest Palace Music

***Bonnie "Prince" Billy Sings Greatest Palace Music*** é un álbum de estudio do músico estadounidense Bonnie "Prince" Billy, publicado o 23 de marzo de 2004 a través do selo Drag City. Inclúe novas gravacións de cancións da súa etapa como Palace Music (1993-1997), realizadas en Nashville, Tennessee cun gran grupo de músicos de sesión de country. Entre os músicos invitados atópanse Eddie Bayers, Stuart Duncan, Mark Fain, Mike Johnson, Hargus "Pig" Robbins, Andrew Bird e Bruce Watkins.

## Listaxe de cancións 
## Notas
Superwolf

***Superwolf*** é un álbum de estudio colaborativo dos músicos estadounidenses Will Oldham e Matt Sweeney, publicado o 25 de xaneiro de 2005 a través do selo Drag City.

## Recepción 
En Metacritic, que asigna unha puntuación media ponderada de 100 ás críticas dos principais críticos, o álbum recibiu unha puntuación media de 80, baseada en 17 críticas, o que indica "críticas xeralmente favorables".

*Pitchfork* colocou o álbum no número 21 da lista dos "50 mellores álbums de 2005".

En 2007, *Spin* incluíu a Bonnie 'Prince' Billy e Matt Sweeney na lista dos "25 mellores equipos do rock".

## Listaxe de cancións 
## Notas
The Brave and the Bold

***The Brave and the Bold*** é un álbum de estudio colaborativo do músico Will Oldham e da banda Tortoise, publicado o 24 de xaneiro de 2006 a través do selo Overcoat Recordings. Está formado por interpretacións de dez cancións dun amplo rango de artistas, como Bruce Springsteen, Minutemen, Devo, ou Elton John.

## Listaxe de cancións 
## Notas